stanford-oval/wikipedia huggingface dataset:
Ympärysvaltojen ylin sotaneuvosto
Historia ja toiminta

Ylimmän sotaneuvoston perustamisen taustalla olivat ympärysvaltojen vuoden 1917 aikana kokemat sotilaalliset vastoinkäymiset ja Venäjän heikkeneminen. Aloitteen sotaneuvoston perustamisesta teki Britannian pääministeri David Lloyd George 30. lokakuuta 1917, ja ajatusta tuki myös Ranskan pääministeri Paul Painlevé. Perustamisesta päätettiin Italian Rapallossa 7. marraskuuta pidetyssä kokouksessa, johon osallistuivat Britannia, Ranska ja Italia. Yhdysvallat halusi aluksi jättäytyä neuvoston ulkopuolelle säilyttääkseen suuremman itsenäisyyden sodankäynnissään, mutta tuli pian kuitenkin mukaan. Venäjä ja Belgia jätettiin neuvoston ulkopuolelle.
Ylimmän sotaneuvoston kokouksiin osallistui kustakin jäsenmaasta pääministeri ja lisäksi yksi muu ministeri (asiakysymyksestä riippuen ulko- tai sotaministeri). Yhdysvaltoja edusti ministerien sijasta maan Pariisin-suurlähettiläs, joka seurasi kokouksia käyttämättä puheenvuoroja. Neuvosto kokoontui kerran kuussa Versailles’ssa, tosin maaliskuun 1918 kokous pidettiin Lontoossa. Jokaisella maalla oli neuvostossa myös pysyvä sotilaallinen edustaja, ja he toimivat neuvoston neuvonantajina ja toimittivat sen käyttöön tarpeellisia tietoja omista maistaan. Yhdysvaltain pysyvä edustaja osallistui vain puhtaasti sotilaallisista kysymyksistä keskusteluun. Ylin sotaneuvosto kokoontui sodan aikana kahdeksan kertaa, minkä lisäksi pysyvät edustajat pitivät 51 kokousta. Sotaneuvosto asetti myös alakomiteoita käsittelemään esimerkiksi kuljetuksiin sekä ammus- ja elintarvikehuoltoon liittyviä kysymyksiä. Pääosa komiteoista lakkautettiin sodan päätyttyä vuoden 1919 aikana.
Britannian pysyvänä edustajana ylimmässä sotaneuvostossa oli alkuun kenraali Henry Wilson, mutta hänen siirryttyään pääesikunnan päälliköksi hänen tilalleen tuli kuukauden ajaksi kenraali Henry Rawlinson ja sittemmin kenraali Charles Sackville-West. Ranskan edustajana oli ensin kenraali Ferdinand Foch, sitten kenraali Maxime Weygand ja huhtikuusta 1918 alkaen kenraali Émile Belin. Italian edustajana oli alkuun kenraali Luigi Cadorna ja helmikuusta 1918 alkaen kenraali Mario Nicolis di Robilant. Yhdysvaltoja edusti kenraali Tasker H. Bliss.
Ylin sotaneuvosto laati suunnitelmia ja suosituksia sekä selvityksiä niiden toimeenpanosta, mutta jokaisen jäsenmaan sotilasjohto oli ensisijaisesti vastuussa oman maansa hallitukselle eikä sotaneuvostolle. Sotaneuvoston perustaminen edisti kuitenkin maaliskuussa 1918 tehtyä päätöstä alistaa kaikki länsirintaman joukot yhdelle ylipäällikölle, Ferdinand Fochille. Lloyd George oli alkuaan tukenut sotaneuvoston perustamista osin siksi, että hän ei luottanut brittiläisen siirtoarmeijan komentajana länsirintamalla toimineeseen kenraali Douglas Haigiin ja halusi alistaa tämän ranskalaiselle ylipäällikölle mutta ei saanut ajatukselle tarpeeksi tukea omasta hallituksestaan.
Aiheesta muualla

Kuvia tai muita tiedostoja aiheesta Ympärysvaltojen ylin sotaneuvosto Wikimedia Commonsissa
William H. Murray

William H. Murray
William Henry David "Alfalfa Bill" Murray (21. marraskuuta 1869 Texas – 15. lokakuuta 1956 Oklahoma City) oli yhdysvaltalainen demokraattisen puolueen poliitikko.
Murray oli maanviljelijä Uriah Dow Thomas Murrayn ja Bertha Elizabeth Jonesin poika. Hän varttui Texasissa, karkasi kotoa 12-vuotiaana ja työskenteli sitten seitsemän vuotta maataloudessa. Hän valmistui Springtownin College Hill Institutesta ja toimi tämän jälkeen opettajana sekä eri lehtien päätoimittajana Dallasissa ja Corsicanassa. Opiskeltuaan oikeustiedettä Murray aloitti työskentelyn juristina Fort Worthissa. Vuonna 1898 hän muutti Tishomingoon, silloiseen intiaaniterritorioon, nykyisen Oklahoman alueelle. Hän toimi vuosina 1898–1901 chickasawien maan kuvernöörin lakineuvonantajana. Heinäkuussa 1899 Murray meni naimisiin kuvernöörin sisaruksentytär Mary Alice Hearrellin kanssa.
Murray tuli tunnetuksi puhujana demokraattisen puolueen ja maatalouden monipuolistamisen hyväksi. Hän oli mukana laatimassa perustuslakia ehdotetulle Sequoyah'n osavaltiolle, joka ei kuitenkaan vuonna 1905 yrityksestä huolimatta saavuttanut osavaltiostatusta. Vuonna 1906 Murray toimi Oklahoman perustuslakikonventin puheenjohtajana ja vuonna 1907 Oklahoman ensimmäisen demokraattien osavaltionkonventin puhemiehenä. Vuosina 1907–1909 hän oli osavaltion edustajainhuoneen jäsen. Vuosina 1908, 1912, 1916 ja 1932 hän oli edustajana demokraattien kansalliskonventeissa. Murray tuli valituksi Yhdysvaltain edustajainhuoneeseen vuosiksi 1913–1917 ja asettui epäonnistuneesti uudelleen ehdolle vuonna 1916.
Murray lähti 1920-luvulla Yhdysvalloista ja pyrki perustamaan maataloussiirtokuntaa eteläisen Bolivian alueelle. Talousvaikeudet sekä elinolot varjostivat tätä työtä, ja Murray palasikin Oklahomaan vuonna 1929. Hän toimi Oklahoman kuvernöörinä vuosina 1931–1935. Hän kritisoi ankarasti Franklin Rooseveltia ja New Dealia, mutta ei enää onnistunut yrityksissään palata poliittisiin asemiin. Hän tuomitsi kaupungistumisen sekä teollistumisen ja puolusti rotuerottelua. Maatilalleen vetäytymisen jälkeen Murray julkaisi poliittisia kirjoja ja pamfletteja. Hänen rasistiset ja antisemitistiset kantansa jyrkkenivät tänä aikana. Hän palasi kuvernöörinkartanoon vuonna 1950 kun hänen poikansa Johnston Murray valittiin kuvernööriksi. Lokakuussa 1956 Murray kuoli kärsittyään keuhkokuumeesta ja paralyyttisestä aivohalvauksesta. Hänet haudattiin Tishomingoon, Oklahomaan.
Yoko-Maria Tsukuda

Yoko-Maria Tsukuda (jap. Tsukuda Yōko Maria) on japanilainen  sopraano. Japanissa hänet tunnetaan mm. laajasta suomalaisten laulujen repertuaaristaan. Yoko-Marian repertuaariin kuuluu myös saksalainen lied, lukuisia aarioita ja runsaasti ranskalaisia, italialaisia, venälaisiä sekä japanilaisia lauluja.
Hän on valmistunut Tokion musiikkiyliopistosta laulun maisteriksi vuosikurssinsa priimuksena vuonna 2002, ja hän on ollut palkintosijoilla lukuisissa kansallisissa ja kansainvälisissä laulukilpailuissa. Valmistuttuaan Tsukuda opiskeli Suomessa Jorma Hynnisen yksityisoppilaana kolme vuotta. Nykyään hän esiintyy enimmäkseen Tokiossa.
Aiheesta muualla

Yoko-Maria Tsukudan virallinen kotisivu
Yoko-Maria Tsukudan virallinen kotisivu
Yoko Maria Juely virallinen kotisivu (Arkistoitu – Internet Archive)
In Search of Space

| In Search of Space Hawkwind |
| --- | --- | --- |

Studioalbumin tiedot
 Äänitetty : Olympic- ja AIR-studiot, Lontoo kevät 1971
 Julkaistu: 8. lokakuuta 1971
 Tuottaja(t): George Chkiantz & Hawkwind
 Tyylilaji: space rock hard rock progressiivinen rock
 Kesto: 42:17 57.25 (remasteroitu painos)
 Levy-yhtiö: United Artists Records EMI
Listasijoitukset
  18.
Hawkwindin muut julkaisut
| Hawkwind 1970 | In Search of Space 1971 | Doremi Fasol Latido 1972 |
In Search of Space (tunnetaan myös nimellä X In Search of Space) on Hawkwind-yhtyeen toinen albumi. Se julkaistiin vuonna 1971. Albumi nousi Britannian albumilistalla top-20:neen ja on myös fanien ja kriitikoiden keskuudessa yksi yhtyeen suosituimmista albumeista sisältäen yhtyeen klassikoihin lukeutuvia kappaleita kuten ”Master of the Universe” ja ”You Shouldn’t Do That”. Albumista on julkaistu remasteroitu versio vuonna 1996.
Kokoonpanomuutokset

Pian ensilevyn ilmestymisen jälkeen basisti John A. Harrison ja kitaristi Huw Lloyd Langton jättivät yhtyeen. Langtonin tilalle ei otettu uutta kitaristia ja Harrisonin tilalle basistiksi tuli ensin Thomas Crimble ja sittemmin keväällä 1971 Amon Duul II-yhtyeessä soittanut Dave Anderson. Yhtyeen efekti- ja tehostepuolesta vastannut Dik Mik erosi yhtyeestä keväällä 1971 juuri ennen albumin nauhoitusten alkua ja hänen tilalleen vastahankittua syntetisaattoria otettiin soittamaan yhtyeen miksaajana toiminut Del Dettmar. Dik Mik palasi kuitenkin yhtyeeseen albumin levytysten loppuvaiheessa ja jatkossa hän ja Dettmar hoitivat yhdessä elektronisten instrumenttien soittovastuun.
Vuonna 1971 yhtyeen toimintaan tuli mukaan myös kirjoittaja-lyyrikko Robert Calvert, joka innostui yhtyeen avaruus-teemasta nähtyään heidät konsertissa. Calvert kirjoitti tämän albumin liitteenä tulleen The Hawkwind Log-liitteen ja toimi myöhemmin yhtyeessä vokalistina ja lausujana sekä säveltäjänä. Yhtyeessä jatkoivat myös alkuperäisjäsenet, vokalisti-kitaristi Dave Brock, saksofonisti Nik Turner ja rumpali Terry Ollis.
Ennen albumin julkaisua basisti Dave Anderson lähti yhtyeestä riitaannuttuaan muitten jäsenien kanssa. Hänen tilalleen tuli Dik Mikin suosituksesta Ian "Lemmy" Kilmister, joka oli soittanut aiemmin kitaraa mm. Sam Gopalin yhtyeessä sekä Opal Butterfly- ja The Rockin' Vickers -yhtyeissä. Vuoden 1972 alussa puolestaan rumpali Terry Ollis jätti yhtyeen huumeongelmien vuoksi ja hänen tilalleen tuli Kilmisterin vanha yhtyetoveri Simon King.
Nauhoitus ja kappalemateriaali

Albumi nauhoitettiin keväällä 1971 George Martinin AIR-studiolla ja pääosin Olympic-studiolla Lontoossa tuottaja George Chkianzin johdolla. Edelliseen albumiin verrattuna In Search of Space on enemmän kappale-painotteinen, kuitenkaan yhtyeen instrumentaali-jami-perinteitä unohtamatta. Musiikki on myös jykevöitynyt raskaampaan suuntaan ja etenkin Dave Andersonin bassonsoitto on hyvin pinnalla albumilla.
Albumin avauskappale on pitkä, yli 15-minuuttinen Brockin monotonisen riffin ja Ollisin nopean kompin varassa kulkeva ”You Shouldn’t Do That”, josta tuli vakionumero yhtyeen keikoille ja sitä oli myös jo soitettu ennen albumin levytystä. Kappaleen sävelsivät Nik Turner, joka myös laulaa kappaleen vokaalit ja Dave Brock. Del Dettmarin ja Dik Mikin "avaruus"-tehosteet ovat kuuluvasti esillä kappaleessa.
"You Know You're Only Dreaming" on tunnelmallinen, blues-pohjainen kappale, joka myös löysi paikkansa yhtyeen konsertteihin. Brock on maininnut kappaleen inspiraationa olleen Steve Miller Bandin kappaleen "Jackson-Kent Blues". Kappaleesta levytetty varhaisempi versio löytyy yhtyeen Parallel Universe-kokoelmalta.
Turnerin ja Brockin säveltämä "Master Of The Universe", on vahvasti heavy rock -vaikutteinen Brockin raskaan kitara-riffin ansiosta. Myös Dave Andersonin basso-kuvio on olennainen ja kuuluva osa kokonaisuutta. Kappaleessa on Nik Turnerin efektoitu saksofoni-soolo. Kappale on yhtyeen historian tunnetuimpia. Vuonna 2012 autonvalmistaja Ford käytti kappaletta mainoksessaan.
"We Took The Wrong Step Years Ago" on rakenteeltaan "avaruusballadi", jossa Brockin 12-kielistä akustista kitarointia säestävät erilaiset ääniefektit. Aihepiirinä kappaleessa on ihmiskunnan kehityksen kritisointi.
Psykedeelis-vaikutteinen "Adjust Me" on 6-minuuttinen bändi-improvisaatio, tyyliltään ensimmäisen albumin jami-henkisyyteen verrattavissa. Kappaleen alussa Turner esittää "dramaattisen" ja efektoidun puheen.
Albumin päättää "Children of the Sun", jonka Turner ja Anderson sävelsivät viime hetken lisäyksenä albumille. He myös soittavat kappaleen kahdestaan. Kappale kulkee suoraviivaisen akustisen kitarariffin ja ajoittaisten sähkökitara-sointujen sekä Turnerin huilunsoiton myötä.
Kansitaide ja The Hawkwind Log

Alkuperäisen, kahteen suuntaan avautuvan kannen suunnitteli yhtyeen lähipiiriin kuulunut underground-taiteilija Barney Bubbles. Dik Mikin kuva sisäkannessa on eri muodossa muiden jäsenten kuviin verrattuna, koska hän oli eronnut yhtyeestä levytyksen aikana ja palannut takaisin juuri ennen albumin julkaisua, joten hänen kuvansa lisättiin kanteen viime hetkellä. Takakannessa on alastonkuva tanssija Staciasta sekä teksti "Technicians of space ship Earth this is your captain speaking your captain is dead".
Yhtyeen toimintaan mukaan tullut Robert Calvert teki yhdessä Bubblesin kanssa albumin mukana tulleen 24-sivuisen The Hawkwind Log-liitteen. Se sisältää kuvia ja lokikirjan muodossa eri päivämääriin ja aikakausiin merkittyjä kertomuksia ja runoja joiden aiheina ovat muun muassa avaruus, science fiction, tähtitiede, astrologia, luonto, uskonnot, okkultismi ja mystiikka sekä filosofia. Osa teksteistä oli mukana paria vuotta myöhemmin Space Ritual-konseptissa.
Albumin saama vastaanotto mediassa ja listoilla

Isossa-Britanniassa albumi menestyi hyvin nousemalla top 20:een albumi-listalla. Julkaisun aikoihin albumi sai hyviä arvosteluja niin kotimaassaan kuin myös Yhdysvalloissa, jossa yhtye ei tuolloin ollut vielä esiintynyt. Brittiläinen Melody Maker-lehti kritisoi hieman yhtyeen soittotaitoa verrattuna mm. saksalaisiin saman genren krautrock-yhtyeisiin, mutta kehui yhtyettä "elektronisen musiikin edelläkävijänä". Myös brittiläinen Beat Instrumental kehui albumia "loistavaksi sekoitukseksi hard rockia ja mielikuvia avaruudesta". Amerikkalaiset Rolling Stone- ja Billboard-lehdet suhtautuivat myös positiivisesti albumiin ja sen "avaruushenkiseen äänimaailmaan".
Myöhemmin In Search of Space on ollut niin fanien ja kriitikoidenkin keskuudessa yksi yhtyeen suosituimmista albumeista. Muun muassa Allmusic-sivuston kriitikko sanoo albumin olleen "edelläkävijä ja ovien aukoja progressiivisen rockin uusilla alueilla" ja Classic Rock-lehden "The 100 Greatest British Rock Albums" -äänestyksessä albumi sijoittui sijalle 83. vuonna 2006.
Kappaleet > A-puoli

"You Shouldn't Do That" (Turner/Brock) - 15:42
"You Know You're Only Dreaming" (Brock) - 6:38
Kappaleet > B-puoli

"Master Of The Universe" (Turner/Brock) - 6:17
"We Took The Wrong Step Years Ago" (Brock) - 4:50
"Adjust Me" (Hawkwind) - 5:45
"Children Of The Sun" (Turner/Anderson) - 3:21
Kappaleet > Remasteroidun version bonuskappaleet

"Silver Machine" (Calvert/Brock) - 4:40
"Seven By Seven" (Brock) - 5:24
"Born To Go" (live single version edit) (Calvert/Brock) - 5:04
"Silver Machine" julkaistiin singlenä kesäkuussa 1972 ja siitä tuli yhtyeen suurin hitti nousten Britannian listoilla sijalle #3. Alun perin kappale nauhoitettiin livenä Roundhousessa Lontoossa 13. helmikuuta 1972 Greasy Truckers-hyväntekeväisyysjärjestön konsertissa. Alkuperäinen liveversio on julkaistu vuoden 1972 Glastonbury Fayre -kokoelma-albumilla sekä Greasy Truckers Party -albumin remasteroidulla versiolla vuonna 2007. Livenauhoituksesta tehtyyn singleversioon lisättiin studiossa uusi intro sekä Lemmy Kilmister lauloi vokaalit uusiksi. Kappaleen sanoittaja Robert Calvert oli alun perin laulanutkin kappaleen, mutta hänen äänensä oli jäänyt nauhoituksessa taka-alalle eikä hän ollut singlen julkaisuhetkellä yhtyeen toiminnassa mukana. "Silver Machine" on menestynyt kohtuullisen hyvin myöhemminkin: vuonna 1978 se pääsi sijalle #34 ja vielä vuonna 1983 sijalle #67.
"Seven By Seven" on "Silver Machine"-singlen b-puoli.
"Born To Go" on editoitu single-versio ja se on nauhoitettu samassa konsertissa kuin "Silver Machine".
Muusikot

Dave Brock: kitarat, kosketinsoittimet, huuliharppu, laulu
Nik Turner: saksofoni, huilu, laulu
Del Dettmar: syntetisaattori
Dik Mik: audiogeneraattori
Dave Anderson: basso, akustinen - ja sähkökitara (kpl. 1-6)
Terry Ollis: rummut (kpl. 1-6)
Robert Calvert: laulu, lausunta (kpl. 8 ja 9)
Lemmy Kilmister: basso, laulu (kpl. 7-9)
Simon King: rummut (kpl. 7-9)
Tuotanto

George Chkiantz ja Hawkwind - tuottajat
George Chkiantz - nauhoitus ja miksaus
Rod Thear, Phil Chapman ja Rufus Cartwright - apulaisteknikot
Barney Bubbles, Robert Calvert ja Phil Franks - kansitaide ja The Hawkwind Log
Arvosteluja

Sputnik Music () linkki
Allmusic () linkki
Progarchives () linkki
Head Heritage (positiivinen) linkki
Rolling Stone (positiivinen) linkki
Julkaisuhistoria

lokakuu 1971: United Artists Records, UAG29202, UK (alkuperäinen vinyylipainos avautuvilla kansilla ja mukana 24-sivuinen The Hawkwind Log)
maaliskuu 1972: United Artists Records, UAS 5567, USA (vinyyli)
tammikuu 1981: Liberty LBG29202, UK (vinyyli)
lokakuu 1987: EMI Fame, FA3192, UK (vinyyli)
toukokuu 1989: EMI Fame, CDFA3192, UK (CD)
heinäkuu 1991: One Way Records, CDLL57474, USA (CD)
maaliskuu 1996: EMI Remasters, HAWKS2, UK (CD - ensimmäinen painos avautuvalla digipak-kannella ja mukana 24-sivuinen The Hawkwind Log)
maaliskuu 2003: EMI Records, 3823682, UK (2CD - mukana Doremi Fasol Latido)
lokakuu 2010: Rock Classics, RCV011LP, UK (2x12" vinyyli 1000 kappaleen painoksella)
Xenosis

| Xenosis Medeia |
| --- | --- | --- |

Studioalbumin tiedot
 Julkaistu: 18. tammikuuta 2019
 Formaatti: CD, LP
 Tyylilaji: deathcore
 Kesto: 43.53
 Levy-yhtiö: Playground Music
Listasijoitukset
  37.    5. (fyysinen albumilista)
Medeian muut julkaisut
| Manning the Helm (EP) 2015 | Xenosis 2019 |   |
Xenosis on Medeian viides studioalbumi, joka julkaistiin 18. tammikuuta 2019. Se on yhtyeen ensimmäinen, jolla laulajan virkaa hoitaa Frans Aalto. Kitaristi Samuli Peltola on kertonut albumin olevan vääristynyt luomiskertomus, jossa ihmiset kuvataan vertauskuvallisesti Maan ylikansoittaneina muurahaisina.
Albumi debytoi Suomen virallisen listan sijalla 37, ja fyysisten albumien listan sijalla 5.
Vastaanotto

| 0 | 1 | 2 |
| --- | --- | --- |
| Inferno  | /10 |  |
| Kaaoszine  | 10–/10 |  |
| Metalliluola  | 7.5/10 |  |
Soundi : 

Albumi sai erinomaisen vastaanoton. Kaaoszinen Jarmo Hänninen antoi albumille karvan alle täydet pisteet, ja kehui sitä musiikillisesti raikkaaksi ja yllättäväksi, joka on odotuksen arvoinen. Metalliluolan Miika Manninen piti kappalerakenteita ensikuuntelulla haasteellisina, jotka kuitenkin avautuvat aikanaan, ja kutsui kokonaisuutta tasavahvaksi näytöksi. Soundin Mape Ollila antoi albumille neljä tähteä viidestä. Hän piti erityisesti laulun ilmaisutavasta, kosketinsoitinsovituksista sekä melodisista kitaraliideistä, ja piti lyriikoita moniulotteisina.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Prology | 4.27 |  |  |  |  |  |  |  |
| 2. | Insectia | 4.34 |  |  |  |  |  |  |  |
| 3. | Shadowmaker | 3.10 |  |  |  |  |  |  |  |
| 4. | Phenomenon | 4.01 |  |  |  |  |  |  |  |
| 5. | Collision Imminent | 4.20 |  |  |  |  |  |  |  |
| 6. | I’m the Abyss | 3.43 |  |  |  |  |  |  |  |
| 7. | Ascension | 6.14 |  |  |  |  |  |  |  |
| 8. | Nectar of the Gods | 3.40 |  |  |  |  |  |  |  |
| 9. | Xenosis | 4.55 |  |  |  |  |  |  |  |
| 10. | All That’s Left | 4.49 |  |  |  |  |  |  |  |
|  |  | 43.53 |  |  |  |  |  |  |  |
Kokoonpano

Frans Aalto – laulu
Janne Putkisaari – rummut
Pekko Mörö – kitara
Samuli Peltola – kitara
Laura Dziadulewicz – kosketinsoitin
Aiheesta muualla

Xenosis discogs.com -sivustolla (englanniksi)
Albumi Xenosis Encyclopaedia Metallum -sivustolla (englanniksi)
Österbottens Tidning

| Österbottens Tidning |
| --- | --- |

Lehtityyppi:  sanomalehti
ISSN:  ISSN 1791-5492
Levikki:   9427 (LT 2018)
Kokonaislevikki:   11399 (LT 2018)
Perustettu:  2008
Päätoimittaja:  Margareta Björklund
Sitoutuneisuus:  sitoutumaton
Kotikunta:  Pietarsaari Kokkola
Kotimaa:  Suomi
Sivukoko:  tabloidi
Ilmestymistiheys:  ti–su
Kieli:  ruotsi
Aiheesta muualla
ot.fi
Österbottens Tidning (ÖT) on ruotsinkielisen Pohjanmaan pohjoisosissa ilmestyvä ruotsinkielinen sanomalehti.
Lehti perustettiin vuonna 2008, kun Pietarsaaressa ilmestynyt Jakobstads Tidning ja Kokkolassa ilmestynyt Österbottningen yhdistyivät. Ensimmäinen numero ilmestyi 23. toukokuuta 2008. Österbottens Tidning ilmestyy kuusi kertaa viikossa (ti–su). Österbottens Tidningenin levikkialue ulottuu Kokkolasta Uuteenkaarlepyyhyn ja levikki vuonna 2013 on noin 13 367.
Österbottens Tidningiä julkaistiin alun perin broadsheet-kokoisena, kun taas lehden edeltäjistä Österbottningenia julkaistiin tabloidina ja Jakobstads Tidningiä suurimpana mahdollisena sanomalehtikokona eli broadsheetinä. Österbottens Tidning siirtyi käyttämään tabloidi-kokoa 14. helmikuuta 2014.
Aiheesta muualla

Österbottens Tidningin kotisivu (ruotsiksi)
Österbottens Tidning hakuteoksessa Uppslagsverket Finland (2012). (ruotsiksi)
Ruotsinkieliset sanomalehdet Suomessa
| --- | --- |
Yhä ilmestyvät lehdet:   Hufvudstadsbladet  Nya Östis  Syd-Österbotten  Vasabladet  Västra Nyland  Åbo Underrättelser  Österbottens Tidning  Östnyland 
Lopetetut lehdet:   Björneborgs Tidning  Borgåbladet  Helsingfors Dagblad  Helsingfors Morgonblad  Jakobstads Tidning  Nya Pressen  Tammerfors Aftonblad  Tidningar Utgifne Af et Sällskap i Åbo  Vikingen  Österbottningen  Östra Nyland 
Ahvenanmaalla ilmestyvät lehdet:   Nya Åland  Åland
Yö jolloin Amerikka kauhistui

| Yö jolloin Amerikka kauhistui> The Night That Panicked America |
| --- | --- |

Ohjaaja:  Joseph Sargent
Käsikirjoittaja:   Howard Koch (kuunnelma)  Nicholas Meyer 
Tuottaja:  Joseph Sargent
Säveltäjä:  Frank Comstock
Kuvaaja:  Jules Brenner
Leikkaaja:   Bud S. Isaacs  George Nicholson  Tony Radecki 
Pääosat:  Vic Morrow
Valmistustiedot
Valmistusmaa:  Yhdysvallat
Tuotantoyhtiö:  Paramount Television
Levittäjä:  Paramount Television Studios
Ensi-ilta:  31. lokakuuta 1975
Kesto:  92 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Yö jolloin Amerikka kauhistui (engl. The Night That Panicked America) on yhdysvaltalainen televisioelokuva, jonka ABC esitti ensimmäisen kerran 31. lokakuuta 1975. Elokuva kertoo Orson Wellesin Mercury Theatre on the Airin vuonna 1938 esittämästä Maailmojen sota -kuunnelmasta ja sen synnyttämästä paniikista, kuvaten tapahtumia sekä studiossa että kuuntelijoiden näkökulmasta.
Elokuvan teknisinä neuvonantajina toimivat vuoden 1938 kuunnelman teossa mukana olleet tuottaja John Houseman ja näyttelijä Paul Stewart.
Roolit

| 0 | 1 | 2 |
| --- | --- | --- |
|  Vic Morrow  | … |  Hank Muldoon   |
|  Cliff De Young  | … |  Stefan Grubowski   |
|  Michael Constantine  | … |  Jess Wingate   |
|  Walter McGinn  | … |  Paul Stewart   |
|  Eileen Brennan  | … |  Ann Muldoon   |
|  Meredith Baxter  | … |  Linda Davis   |
|  Tom Bosley  | … |  Norman Smith   |
|  Will Geer  | … |  Reverend Davis   |
|  Paul Shenar  | … |  Orson Welles   |
|  John Ritter  | … |  Walter Wingate   |
|  Granville Van Dusen  | … |  Carl Phillips   |
|  Burton Gilliam  | … |  Tex   |
|  Joshua Bryant  | … |  Howard Koch   |
|  Liam Dunn  | … |  Charlie   |
|  Shelley Morrison  | … |  Toni   |
Aiheesta muualla

Yö jolloin Amerikka kauhistui Internet Movie Databasessa (englanniksi)
Éxo Loúros

| --- | --- |
Sijainti:  38°18′26″N, 21°13′04″E, Mesolóngi Aitolia-Akarnania, Länsi-Kreikka Kreikka
Vesialue:  Mesolóngin–Aitolikón laguunit, Patraksenlahti
Merialue:  Joonianmeri, Välimeri
Pinta-ala:  3,08 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Éxo Loúros (kreik. Έξω Λούρος) on pieni Kreikan saari, joka sijaitsee Patraksenlahden ja Mesolóngin laguunin toisistaan erottavassa saariketjussa laguunin lounaislaidalla. Saaren pinta-ala on noin 3,08 neliökilometriä ja se on asumaton. Hallinnollisesti Éxo Loúros kuuluu Mesolóngin kuntaan, Aitolia-Akarnanian alueyksikköön ja Länsi-Kreikan alueeseen.
War Eternal

| War Eternal Arch Enemy |
| --- | --- | --- |

Studioalbumin tiedot
 Äänitetty : 2013–2014
 Studio : Fascination Street Studios Örebro, Ruotsi
 Julkaistu: 9. kesäkuuta 2014
 Formaatti: CD, LP
 Tuottaja(t): Arch Enemy
 Tyylilaji: melodinen death metal
 Kesto: 50.32
 Levy-yhtiö: Century Media
Listasijoitukset
  5.
Arch Enemyn muut julkaisut
| Khaos Legions 2011 | War Eternal 2014 | Stolen Life (EP) 2015 |
Singlet albumilta War Eternal
 ”War Eternal” Julkaistu: 20. maaliskuuta 2014  ”As the Pages Burn” Julkaistu: 28. huhtikuuta 2014  ”You Will Know My Name” Julkaistu: 26. toukokuuta 2014  ”No More Regrets” Julkaistu: 10. kesäkuuta 2014  ”Stolen Life” Julkaistu: 25. helmikuuta 2015  ”Avalanche” Julkaistu: 20. heinäkuuta 2015
War Eternal on ruotsalaisen metalliyhtye Arch Enemyn yhdestoista studioalbumi. Se julkaistiin 10. kesäkuuta 2014 levymerkillä Century Media Records. War Eternal on ensimmäinen Arch Enemyn albumi, missä laulaa kanadalainen Alissa White-Gluz.